Jul 16,2016
రిలయన్స్‌ లాభాల్లో 18% వృద్ధి
న్యూఢిల్లీ : ప్రస్తుత ఆర్థిక సంవత్సరం ఏప్రిల్‌ నుంచి జూన్‌తో ముగిసిన తొలి త్రైమాసికం రిలయన్స్‌ ఇండిస్టీస్‌ మార్కెట్‌ అంచనాలకు తగ్గట్టుగానే ఆర్థిక ఫలితాలు ప్రకటించింది. దేశంలోనే అత్యంత ధనవంతుడైన ముఖేష్‌ అంబానీకి చెందిన రిలయన్స్‌ ఇండిస్టీస్‌ లిమిటెడ్‌ (రిల్‌) క్రితం జూన్‌తో ముగిసిన తొలి త్రైమాసికంలో 18.1 శాతం వృద్ధితో రూ.7113 కోట్ల నికర లాభాలు ఆర్జించింది. గతేడాది ఇదే త్రైమాసికంలో సంస్థ రూ.6,024 కోట్ల లాభాలు నమోదు చేసుకుంది. మొదటి త్రైమాసికంలో సంస్థ ఆదాయం 15.17 శాతం మేర తగ్గి రూ.64,990 కోట్లకు పడిపోయింది. 2015 మార్చితో ముగిసిన చివరి త్రైమాసికంలో సంస్థ ఆర్జించిన ఆదాయం రూ.76,615 కోట్లుగా నమోదై ంది. జూన్‌ త్రైమాసికంలో ప్రతీ పీపాపై సగటున 11.5 డాలర్ల మిగులును నమోదు చేసుకున్నట్లు సంస్థ వివరించింది. గతేడాది ఇదే త్రైమాసికంలో బ్యారెల్‌పై 10.4 డాలర్లు మిగిలింది. ఫలితాల నేపథ్యంలో శుక్రవారం బీఎస్‌ఈలో రిలయన్స్‌ వాటా ధర 0.61 శాతం పెరిగి రూ.1012.55 వద్ద ముగిసింది.
మీ స్నేహితులకు రికమెండ్ చెయ్యండి